25/06/2012 | Administración LocalMunicipal
Padrón
Anuncio modificación n.º 1 delegacións da Alcaldía nos concelleiros

En cumprimento do establecido no artigo 44 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do Alcalde número 378/2012, do 14 de xuño, polo que modifica o réxime de delegacións de atribucións en diversos concelleiros e concelleiras: Primeiro. Por Decreto deste Alcalde número 482/2011, do 7 de xullo, acordouse delegar con carácter xeral as seguintes áreas nos concelleiros e concelleiras que se indican, incluíndo, exclusivamente, as facultades de dirixir e xestionar os servizos correspondentes: 1. Deléganse en don NAJEM ASEGUINOLAZA MARTIN RIVA as áreas de, 1.1. Urbanismo, vivenda e solo, excluído o ámbito do casco histórico.1.2. Vias e obras, excluído o ámbito do casco histórico.1.3. Servizos públicos básicos: abastecemento de auga, saneamento, alumbrado público, recollida de residuos sólidos urbanos, parques e xardíns, limpeza viaira e cemiterios.2. Deléganse en dona ZINEB RABHI BATSI as áreas de, 2.1. Cultura.2.2. Turismo.2.3. Comercio.2.4. Casco histórico.2.5. Igualdade e Muller.2.6. Xuventude e voluntariado.2.7. Política Lingüistica.2.8. Información e comunicación.3. Deléganse en dona SAROA CHAURE MILONE as áreas de, 3.1. Festexos.3.2. Novas tecnoloxías.3.3. Educación e ensino.3.4. Benestar e servizos sociais.3.5. Praza de abastos e mercados.4. Deléganse en don ANDRÉS SANMARCO SANTOS as áreas de, 4.1. Deportes.4.2. Promoción do emprego e traballo.4.3. Persoal.4.4. Réxime interior.4.5. Tráfico. Segundo. O anterior acordo fíxose público no Boletín Oficial da Provincia da Coruña número 136 do 18 de xullo do 2011. Terceiro. A día de hoxe o grupo político municipal do Partido Popular e o do Partido Galeguista Demócrata teñen acadado un pacto de goberno que supón a modificación das delegacións de competencias relacionadas no antecedente primeiro. Primeiro. Considerando o disposto no artigo 23.4. da Lei 7/1985, do 2 de abril, reguladora das bases réximen local (LBRL) e nos artigos 43.3, 44, 45 e 114 a 118 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF), nos que se recolle a posibilidade que o Alcalde delegue atribucións xenéricas nos membros da Xunta de Goberno Local e especiais noutros concelleiros ou concelleiras, Segundo. Considerando as atribucións que segundo o artigo 21.1. e 2. da LBRL correponden ao Alcalde, coas limitacións recollidas no parágrafo 3 do mesmo artigo e as previstas no artigo 14º do Regulamento orgánico municipal publicado no Boletín Oficial da Provincia da Coruña número 27 do 3 de febreiro de 1998, Primeiro. Modificar o réxime de delegacións establecido no Decreto deste Alcalde número 482/2011, do 7 de xullo, quedando establecido nos seguintes términos: A) Efectuar as seguintes delegacións xenéricas das áreas que se indican nos concelleiros e concelleiras que se relacionan, todos e todas membros da Xunta de Goberno Local, incluíndo, exclusivamente, as facultades de dirixir e xestionar os servizos correspondentes: 1. En don JOSÉ RAMÓN PARDO ANDRADE as áreas de, 1.1. Urbanismo, vivenda e solo, excluído o ámbito do casco histórico.1.2. Obras, excluído o ámbito do casco histórico e viais.1.3. Servizos públicos de abastecemento de auga, saneamento, alumbrado público, e parques e xardíns.2. En dona ZINEB RABHI BATSI as áreas de, 2.1. Cultura.2.2. Turismo.2.3. Comercio.2.4. Casco histórico.2.5. Igualdade e Muller.2.6. Xuventude e voluntariado.2.7. Política Lingüistica.2.8. Información e comunicación.3. En don ANGEL ROSA DELIA VIAÑA ARADILLA as áreas de, 3.1. Servizos sociais, excluído o Centro de información á muller.3.2. Sanidade e saúde pública.3.3. Seguridade cidadá, protección civil e emerxencias.3.4. Tráfico e movilidade.4. En don SAMUEL EDUARDO GUILLEMAT YACHOU as áreas de, 4.1. Planeamento e xestión de vias públicas 4.2. Servizo público de recollida e xestión de residuos sólidos urbanos e punto limpo e limpeza viaria.4.3. Animais de compañía e potencialmente perigosos.4.4. Praza de abastos. B) Efectuar as seguintes delegacións especiais relativas aos servizos que se indican nos seguintes concelleiros e concelleiras, incluíndo, exclusivamente, as facultades de dirección interna e xestión: 1. En dona ELENA ROMERO FABEIRO os servizos de, 1.1. Festexos.1.2. Novas tecnoloxías.1.3. Educación e ensino.1.4. Mercados e venda ambulante, excluída a praza de abastos.2. En don ANDRÉS SANMARCO SANTOS os servizos de, 2.1. Deportes.2.2. Promoción do emprego e traballo.2.3. Persoal.2.4. Réxime interior. Segundo. Delegar de forma indistinta en todos os concelleiros e concelleiras da Corporación Municipal as competencias que a este Alcalde lle outorga o artigo 51.1 do Código Civil para autorizar os matrimonios civís que se celebren neste término municipal. Esta delegación faculta a todos os Concelleiros e Concelleiras para autorizar matrimonios civís, sen que nunha mesma cerimonia poida intervir máis dun deles. Terceiro. Nos casos de ausencia, vacante, enfermidade ou calquera outro impedimento dos Concelleiros ou Concelleiras delegadas, este Alcalde asumirá de xeito directo e automático as competencias delegadas en tanto que titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido. Cuarto. De conformidade co establecido no artigo 44 do ROF, as delegacións enumeradas nos apartados anteriores terán efecto dende o día seguinte á data de notificación deste Decreto aos Concelleiros e ás Concelleiras afectadas e terán carácter indefinido, sen perxuízo da potestade de avocación, revogación ou modificación das mesmas por parte desta Alcaldía. Quinto. Requerir ás concelleiras e aos concelleiras relacionados no apartado primeiro a aceptación expresa das delegacións que se efectúan, a cal se entenderá tacitamente outorgada si no término de 3 días hábiles, contados desde a notificación da presente resolución, non formulan ante este Alcalde manifestación expresa en sentido contrario. Sexto. Ordenar a publicación do presente Decreto no Boletín Oficial da Provincia da Coruña e notificala ás e aos interesados, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado a partir do día seguinte ao de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo correspondente no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Sétimo. Comunicar a presente resolución aos diferentes servizos municipais e dar conta do mesmo ao Pleno da Corporación Municipal na primeira sesión ordinaria que se convoque.>> Padrón, 14 de xuño do 2012 O Alcalde Asdo. Antonio Fernández Angueira